Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18163

b) Ahol a PAPI, vagy APAPI berendezést ILS és/vagy MLS-el ellátott futópályához telepítik, számítsák ki a D1 távolságot annak biztosítása érdekében, hogy a futópályát rendszeresen igénybe vevő repülőgépek szemmagasság és antenna magasság közötti módosító tényezői figyelembevételével a lehető legjobb összhang legyen a látás utáni és a műszeres berendezések jelzései között. A távolság azonos legyen a futópálya küszöb és az ILS siklópálya, vagy az MLS legalacsonyabb megközelítési siklópálya kezdőpontja közötti távolsággal, továbbá itt vegyék figyelembe a szemmagasság és antenna magasság közötti módosító tényező értékét, amelynek kiszámításához az átlagos szem — antenna magasság értéket szorozzák meg a megközelítési szög kotangens értékével. Mindazonáltal a távolság olyan legyen, hogy a futómű biztonsági távolság semmi esetre se legyen kevesebb, mint az 5-2. táblázat (3) oszlopában meghatározott érték.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes